Virallinen lehti nro L 078 , 20/03/1997 s. 0034 - 0035



EFTAN VALVONTAVIRANOMAISEN PÄÄTÖS N:o 221/96/KOL, tehty 4 päivänä joulukuuta 1996, EFTA-valtioiden tai -alueiden aseman vakiinnuttamisesta Newcastlen taudin suhteen tehdyn päätöksen N:o 32/94/KOL, sellaisena kuin se on muutettuna päätöksellä N:o 190/94/KOL, korvaamisesta niiltä osin kuin nämä päätökset koskevat Norjaa EFTAN VALVONTAVIRANOMAINEN, joka ottaa huomioon Euroopan talousalueesta tehdyn sopimuksen, sellaisena kuin se on mukautettu Euroopan talousaluetta koskevan sopimuksen laajoja mukautuksia koskevan pöytäkirjan mukaisesti, ja erityisesti sen 17 artiklan ja ensimmäisen pöytäkirjan 4 kohdan d alakohdan, ottaa huomioon Euroopan talousalueesta tehdyn sopimuksen liitteen I ensimmäisen luvun 4 kohdassa tarkoitetun eläinten terveyttä koskevista vaatimuksista yhteisön sisäisessä siipikarjan ja siitosmunien kaupassa ja tuonnissa kolmansista maista annetun säädöksen (neuvoston direktiivi 90/539/ETY, jäljempänä `siipikarjaa koskeva säädös`), ja erityisesti sen 12 artiklan 2 kohdan, ottaa huomioon valvontaviranomaisen ja tuomioistuimen perustamisesta tehdyn EFTA-valtioiden välisen sopimuksen, sellaisena kuin se on mukautettu valvontaviranomaisen ja tuomioistuimen perustamisesta tehdyn EFTA-valtioiden välisen sopimuksen mukautuksia koskevan pöytäkirjan mukaisesti, ja erityisesti sen 5 artiklan 2 kohdan d alakohdan ja ensimmäisen pöytäkirjan 1 artiklan e alakohdan, sekä katsoo, että Norjalle myönnettiin päätöksellä N:o 32/94/KOL (1), sellaisena kuin se on viimeksi muutettuna EFTA:n valvontaviranomaisen päätöksellä N:o 190/94/KOL (2), Newcastlen taudista vapaan alueen asema, Norjalle täten myönnetyn Newcastlen taudista vapaan aseman lisäksi päätöksissä käsitellään Suomelle ja Ruotsille myönnettyä vastaavaa asemaa, Norjan hallitus on vahvistanut, että päätöksen N:o 32/94/KOL, sellaisena kuin se on muutettuna päätöksellä N:o 190/94/KOL, perustana oleva konkreettinen tilanne ei ole muuttunut ja se on pyytänyt, että Norjalle myönnettyä Newcastlen taudista vapaan alueen aseman osalta nämä päätökset korvattaisiin uudella päätöksellä, joka kattaisi vain Norjalle myönnetyn Newcastlen taudista vapaan alueen aseman, mikä olisi tarpeellista Euroopan unionin kanssa käytävissä eläinlääkintäalan neuvotteluissa odotettavan ratkaisun vuoksi, uusi päätös ei muuttaisi konkreettista tilannetta mitenkään verrattuna tilanteeseen, joka seuraa päätöksen N:o 32/94/KOL soveltamisesta, sellaisena kuin se on muutettuna päätöksellä N:o 190/94/KOL, tästä syystä ei ole olemassa esteitä Norjan hallituksen pyynnön hyväksymiselle, ja tässä päätöksessä säädetyt toimenpiteet ovat EFTA:n valvontaviranomaista auttavan EFTAn eläinlääkintäkomitean lausunnon mukaisia ON TEHNYT TÄMÄN PÄÄTÖKSEN: 1. Päätös N:o 32/94/KOL, sellaisena kuin se on muutettuna päätöksellä N:o 190/94/KOL, korvataan liitteessä olevalla tekstillä niiltä osin kuin päätökset koskevat Norjaa. 2. Tämä päätös tulee voimaan 9 päivänä joulukuuta 1996. 3. Tämä päätös on osoitettu EFTA-valtioille. 4. Tämän päätöksen englanninkielinen versio on todistusvoimainen. Tehty Brysselissä 4 päivänä joulukuuta 1996. EFTAn valvontaviranomaisen puolesta Björn FRIÐFINNSSON Kollegion jäsen (1) EYVL N:o L 383, 30.12.1994, s. 38 (2) EYVL N:o L 138, 2.6.1994, s. 48 LIITE "1. Liitteessä mainitut EFTA-valtiot tai niiden alueet täyttävät eläinten terveyttä koskevista edellytyksistä siipikarjan ja siitosmunien yhteisön sisämarkkinoilla tapahtuvan kaupan ja kolmansista maista tapahtuvan tuonnin osalta annetun (neuvoston direktiivi 90/539/ETY) Euroopan talousalueesta tehdyn sopimuksen liitteen I ensimmäisen luvun 4 kohdassa tarkoitetun säädöksen 12 artiklan 2 kohdassa säädetyt vaatimukset. LIITE Alueet, jotka täyttävät siipikarjaa koskevan säädöksen 12 artiklan 2 kohdan vaatimukset Norja: Kaikki alueet"